CELEX: 62008CJ0255
Nesplnenie povinnosti členským štátom
Smernica 85/337/EHS
Posudzovanie vplyvov určitých verejných a súkromných projektov na životné prostredie
Stanovovanie prahových hodnôt
Rozsah projektu
Neúplné prebratie

Nesplnenie povinnosti členským štátom – Nesprávne prebratie článku 4 ods. 2 a 3 v spojení s prílohami II a III smernice Rady
85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej
a doplnenej smernicami 97/11/ES a 2003/35/ES (Ú. v. ES. L 175, s. 40; Mim. vyd. 15/001, s. 248)
Výrok
1.
Holandské kráľovstvo si tým, že neprijalo opatrenia nevyhnutné na to, aby projekty, ktoré by mohli mať významný vplyv na životné
prostredie, podliehali v súlade s článkom 4 ods. 2 a 3 smernice Rady 85/337/EHS z 27. júna 1985 o posudzovaní vplyvov určitých
verejných a súkromných projektov na životné prostredie, zmenenej a doplnenej smernicou Rady 97/11/ES z 3. marca 1997 a smernicou
Európskeho parlamentu a Rady 2003/35/ES z 26. mája 2003, v spojení s prílohami II a III tejto smernice, schvaľovaciemu konaniu
a posudzovaniu týchto vplyvov, nesplnilo povinnosti, ktoré mu vyplývajú z tejto smernice.
2.
Holandské kráľovstvo je povinné nahradiť trovy konania.